Vasylivka
Vasylivka (ukr. Василівка) – miestas Ukrainoje, Zaporožės srityje, 47 km į pietus nuo Zaporožės, Kachovkos tvenkinio pakrantėje, prie Karačekrako žiočių. Rajono centras. Geležinkelio stotis (Tavričijskas) prie Maskvos–Simferopolio linijos, praeina greitkelis Charkovas–Jalta, keliai į Dniprorudnę, Tokmaką. Metalo apdirbimo ir remonto, maisto, avalynės pramonė. Yra 1864 m. pastatyti dvaro rūmai – Popovo pilis.